《攫麦叹》
清代·林寿图

十亩种地九亩荒，一亩割者青未黄。县官苦陈户逃籍，将吏怒说农登场。

风追马蹄不相及，湿薪未燃灶火熄。健儿攫去麦三升，孙扶翁姥抱瓮泣。

作者简介：福建闽县人，字颖叔。道光二十五年进士。官至陕西布政使。光绪二年调山西。次年因历年旱荒，协饷解不及额革职。卒年七十七。有集。